stanford-oval/wikipedia huggingface dataset:
เขินแรงแดงเป็นแพนด้า

| เขินแรงแดงเป็นแพนด้า |
| --- | --- |
ใบปิดภาพยนตร์
กำกับ: โดมี ฉี
บทภาพยนตร์:   จูเลีย โช  โดมี ฉี 
เนื้อเรื่อง:   โดมี ฉี  จูเลีย โช  ซาราห์ สไตรเกอร์ 
อำนวยการสร้าง: ลินซีย์ คอลลินส์
นักแสดงนำ:   โรซาลี เจียง  แซนดรา โอ  เอวา มอร์ส  ฮเยอิน ปาร์ค  ไมตรียี รามกฤษณะ  โอไรออน ลี  ไว ชิง โฮ  ทริสตัน อัลเลอริก เฉิน  เจมส์ หง 
กำกับภาพ:   มาห์ยาร์ อาบูซีดี  โจนาธาน พิตโก 
ตัดต่อ:   นิโคลัส ซี. สมิธ  สตีฟ บลูม 
ดนตรีประกอบ: ลุดวิก โยรันส์ซอง
บริษัทผู้สร้าง:   วอลต์ดิสนีย์พิกเชอส์  พิกซาร์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   1 มีนาคม ค.ศ. 2022 (2022-03-01) (โรงละครเอลแคปิตัน)  11 มีนาคม ค.ศ. 2022 (2022-03-11) (สหรัฐและไทย; ดิสนีย์+ และดิสนีย์+ ฮอตสตาร์)  8 กุมภาพันธ์ ค.ศ. 2024 (2024-02-08) (ไทย; โรงภาพยนตร์)  9 กุมภาพันธ์ ค.ศ. 2024 (2024-02-09) (สหรัฐและสหราชอาณาจักร; โรงภาพยนตร์) 
ความยาว: 100 นาที
ประเทศ: สหรัฐ
ภาษา: อังกฤษ
ทุนสร้าง: 175 ล้านดอลลาร์สหรัฐ
ทำเงิน: 21.5 ล้านดอลลาร์สหรัฐ
เขินแรงแดงเป็นแพนด้า (อังกฤษ: Turning Red) เป็นภาพยนตร์คอมพิวเตอร์แอนิเมชันอเมริกันแนวตลกแฟนตาซี ฉายในปี ค.ศ. 2022 สร้างโดย พิกซาร์แอนิเมชันสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ ภาพยนตร์กำกับโดย โดมี ฉี (เป็นการกำกับภาพยนตร์ครั้งแรกของเธอ) เขียนบทโดยฉีและ จูเลีย โช ตัวละครให้เสียงโดย โรซาลี เจียง, แซนดรา โอ, เอวา มอร์ส, ฮเยอิน ปาร์ค, ไมตรียี รามกฤษณะ, โอไรออน ลี, ไว ชิง โฮ, ทริสตัน อัลเลอริก เฉินและเจมส์ หง
ภาพยนตร์ดำเนินเรื่องที่ โทรอนโต, รัฐออนแทรีโอ ในปี ค.ศ. 2002 เล่าเรื่องราวของ เหมยลิน "เหมย" ลี นักเรียนหญิงชาวจีน-แคนาดา อายุ 13 ปี ที่แปลงร่างเป็น แพนด้าแดง เมื่อเธอมีอารมณ์รุนแรง ภาพยนตร์เริ่มพัฒนาในปี ค.ศ. 2018 หลังจากเธอนำเสนอต่อพิกซาร์ในเดือนตุลาคม ค.ศ. 2017 ภาพยนตร์ได้รับแรงบันดาลใจจากประสบการณ์ของฉีในโทรอนโต เขินแรงแดงเป็นแพนด้า เป็นภาพยนตร์พิกซาร์เรื่องแรกที่กำกับโดยผู้หญิงคนเดียวและเป็นเรื่องที่สองที่มีชาวเอเชียเป็นตัวละครนำ ต่อจาก ปู่ซ่าบ้าพลัง (2009)
เขินแรงแดงเป็นแพนด้า ฉายรอบพิเศษที่ เอเวอรีแมนเบอโรห์ยาดส์ ในลอนดอนเมื่อวันที่ 21 กุมภาพันธ์ ค.ศ. 2022 ภาพยนตร์ฉายรอบปฐมทัศน์เมื่อวันที่ 1 มีนาคม และฉายในบริการสตรีมมิง ดิสนีย์+ เมื่อวันที่ 11 มีนาคม พร้อมกับฉายในโรงภาพยนตร์ที่ โรงละครเอลแคปปิตันและเอเอ็มซีเอมไพร์ 25 ภาพยนตร์ฉายในโรงภาพยนตร์ของประเทศส่วนใหญ่ที่ไม่มีดิสนีย์+ และได้รับคำชมจากนักวิจารณ์ในเรื่องของเนื้อเรื่อง, อารมณ์ขัน, แอนิเมชัน, การให้เสียงและการใช้วัฒนธรรม
ส่วนในประเทศไทยมีกำหนดฉายในโรงภาพยนตร์ วันที่ 10 มีนาคม พ.ศ. 2565 แต่ถูกย้ายไปฉายทางสตรีมมิงในดิสนีย์+ ฮอตสตาร์ เมื่อวันที่ 11 มีนาคม พ.ศ. 2565 ด้วยสถานการณ์การแพร่ระบาดของโรคโควิด-19
ตัวละครและนักแสดง

เป็นเด็กผู้หญิงชาวจีนเชื้อสายแคนาดาอายุ 13 ปี ที่จู่ๆก็แปลงร่างเป็นแพนด้าแดงตัวใหญ่ เมื่อใดก็ตามที่เหมยลินประสบกับอารมณ์ที่รุนแรง เนื่องจากบรรพบุรุษของเหมยลินมีสายสัมพันธ์ลึกลับกับแพนด้าแดง
แม่ของเหมยลินที่เข้มงวดและป้องกันมากเกินไป
เพื่อนที่ดีของเหมยลินที่เป็นทอมบอยร้องเพลงกับเหล็กดัดฟัน
เพื่อนที่ดีของเหมยลินที่มีหน้าเหลอ
เพื่อนที่ดีของเหมยลินที่มีพลังและก้าวร้าว
พ่อของเหมยลินที่เงียบและสนับสนุน
ยายของเหมยลินและแม่ของหมิงลี
เพื่อนร่วมชั้นของเหมยลินและอดีตผู้รังแกที่ตอนแรกเลือกเหมยลิน
ผู้สูงอายุในท้องถิ่นและเพื่อนของครอบครัวลีที่เป็นหมอผีที่ได้รับการฝึกฝนและช่วยในการทำพิธีผนึกแพนด้าแดง
เสมียนร้านสะดวกซื้อในพื้นที่และความลับของของเหมยลิน
ครูของเหมยลินที่โรงเรียนมัธยมเลสเตอร์บีเพียร์สัน
เพื่อนร่วมชั้นคนหนึ่งของเหมยลินที่เห็นเหมยลินในร่างแพนด้าในห้องน้ำผู้หญิง
นอกจากนี้, ป้าของเหมยลิน – เฉิน, ผิง, เฮเลน, และลิลลี – ให้เสียงโดย โลรี แทน ชินน์, ลิลเลียน ลิม, เชอร์รี โคลา, และมีอา ทากาโนะ, ตามลำดับ สมาชิกวงบอยแบนด์ของโฟร์ทาวน์ – โรแบเร, เจสซี, แอรอน ซี., แออรอน ที., และแทยัง – ให้เสียงโดย จอร์แดน ฟิชเชอร์, ฟินเนียส โอคอนเนลล์, จอช เลวี, โทเฟอร์ โง, และเกรย์สัน วิลลานูเอวา, ตามลำดับ ในฉบับสหราชอาณาจักร ลอเรน ให้เสียงโดย แอนนี-มารี หนึ่งในเพื่อนร่วมชั้นของเหมยลิน
แหล่งข้อมูลอื่น

เว็บไซต์ทางการ
เขินแรงแดงเป็นแพนด้า ที่บ็อกซ์ออฟฟิศโมโจ
เขินแรงแดงเป็นแพนด้า ที่อินเทอร์เน็ตมูวีเดตาเบส
เขินแรงแดงเป็นแพนด้า เก็บถาวร 2024-02-24 ที่ เวย์แบ็กแมชชีน ที่บทความ หนัง เก็บถาวร 2024-02-13 ที่ เวย์แบ็กแมชชีน
เนธาน อีสต์

เนธาน อีสต์ ในปี 2005
เนธาน อีสต์ (อังกฤษ: Nathan Harrell East) เกิดเมื่อวันที่ 8 ธันวาคม ค.ศ.1955 ในฟิลาเดลเฟีย รัฐเพนซิลเวเนีย ประเทศสหรัฐอเมริกา ได้รับปริญญาบัตรทางดนตรีจาก University of California, San Diego เป็นสมาชิกวงซุเปอร์แจ๊สกรุ๊ป Fourplay ในตำแหน่งมือเบส ศิลปินที่มีอิทธิพลต่ออีสต์คือ รอน คาร์เตอร์ และ เรย์ บราวน์
เนธานมีผลงานร่วมกับศิลปินชื่อก้องโลกมากมาย อาทิ แอนนิตา เบเกอร์, อีริค แคลปตัน, เอลตัน จอห์น, ไมเคิล แจ็กสัน, วิทนีย์ ฮูสตัน, โจ ซาทริอานี่, ลอรา แบรนิแกน, เบบี้เฟส, ควินซี โจนส์, อัล จาร์โร, โทนี แบรกซ์ตัน, ไลโอเนล ริชชี, เซร์ชีอู เมงจิส และ เดวิด เบนวอร์ เพลงฮิตอันดับ 1 อย่าง Easy Lover ที่ได้รับความมาถึงในประเทศไทย ก็เป็นหนึ่งในผลงานที่อีสต์เขียนร่วมกับฟิล คอลลินส์ และฟิลิป ไบเลย์ รวมทั้งเพลง If I could Change the World ของอีริค แคลปตันก็เป็นอีกเพลงที่อีสต์มีส่วนร่วม
อีสต์ได้รับรางวัลทางดนตรีมากมาย อาทิ Most Valuable Bass Player จาก International Rock Awards และ Bassist of the Year จาก National Smooth Jazz Awards เป็นต้น ล่าสุดผลงานในนาม Fourplay ซุเปอร์แจ็สกรุ๊ป กับอัลบั้ม “X” ได้ขึ้นไปครองอันดับ 1 บนอันดับเพลง Best Contemporary Jazz Album Chart ของนิตยสาร Billboards อยู่นานหลายสัปดาห์
เนชั่นแนล จีโอกราฟิก (นิตยสาร)

| --- | --- |

นิตยสารเนชั่นแนลจีโอกราฟิก ฉบับเดือนมกราคม 1915
Editor: Susan Goldberg
หมวดหมู่: ภูมิศาสตร์, ประวัติศาสตร์, ธรรมชาติ, วิทยาศาสตร์
นิตยสารราย: รายเดือน
ยอดพิมพ์รวม (June 2016): 6.1 ล้านคน (ทั่วโลก)
ฉบับแรก: 22 กันยายน 1888; 136 ปีก่อน (1888-09-22)
บริษัท: National Geographic Partners   (เดอะวอลต์ดิสนีย์ [73%]   สมาคมเนชั่นแนล จีโอกราฟิก [27%]) 
ประเทศ: สหรัฐ
เมือง: วอชิงตัน ดี.ซี.
ภาษา: อังกฤษและภาษาอื่น ๆ
เว็บไซต์: ngm.nationalgeographic.com
ISSN: 0027-9358
OCLC: 643483454
เนชั่นแนล จีโอกราฟิก (อังกฤษ: National Geographic) เป็นนิตยสารอย่างเป็นทางการของสมาคมเนชั่นแนล จีโอกราฟิกเริ่มตีพิมพ์ครั้งแรกฉบับภาษาอังกฤษเมื่อ 22 กันยายน พ.ศ. 2431 9 เดือนหลังจากที่สมาคมเนชั่นแนลจีโอกราฟิกได้ก่อตั้งขึ้น มีเนื้อหาเกี่ยวกับภูมิศาสตร์, ประวัติศาสตร์, ธรรมชาติ, วิทยาศาสตร์ ออกวางจำหน่ายเป็นรายเดือน ในปี พ.ศ. 2538 เนชั่นแนล จีโอกราฟิกเริ่มตีพิมพ์ภาษาญี่ปุ่นซึ่งเป็นภาษาท้องถิ่นฉบับแรก ปัจจุบันมีการตีพิมพ์นิตยสารฉบับภาษาท้องถิ่น 37 ภาษาทั่วโลกรวมทั้งภาษาไทย
แหล่งข้อมูลอื่น

เว็บไซต์อย่างเป็นทางการ (ไทย)
เนซิออน

| เนซิออน  (nasion) |
| --- | --- |
ความสัมพันธ์ระหว่างสมองและหลอดเลือดแดงมิดเดิล เมนิงเจียล กับพื้นผิวกะโหลกศีรษะ (เนซิออนคือหมายเลข 1)
มุมมองด้านข้างของศีรษะ แสดงตำแหน่งของกะโหลกศีรษะสัมพันธ์กับผิวหนังด้านนอก (เนซิออนอยู่ตรงกลางทางซ้ายของภาพ)
ตัวระบุ
TA98: A02.1.00.015
TA2: 417
FMA: 264779
อภิธานศัพท์กายวิภาคศาสตร์[แก้ไขบนวิกิสนเทศ]
เนซิออน (อังกฤษ: nasion) เป็นรอยต่อระหว่างกระดูกหน้าผาก (frontal bone) และกระดูกจมูก (nasal bone) 2 ชิ้นของกะโหลกศีรษะมนุษย์ สังเกตได้ชัดเจนคือเป็นรอยเว้าที่อยู่ระหว่างตาทั้งสองข้างและด้านบนดั้งจมูก
แหล่งข้อมูลอื่น

Nasion จากเว็บไซต์  eMedicine Dictionary
เฉิงตู ฮันเตอส์

| --- | --- |

ก่อตั้ง: 7 กันยายน 2561
ฤดูกาลแรก: 2019
ลีก: โอเวอร์วอตช์ลีก
ดีวิชั่น: แปซิฟิก
ประวัติทีม: เฉิงตู ฮันเตอส์ (2561–ปัจจุบัน)
ที่ตั้ง:  เฉิงตู จีน
สี: ส้ม, ทอง, ดำ, ขาว        
เจ้าของ: Huya
หัวหน้าผู้ฝึกสอน: หวาง ชิงรุ่ย
แชมป์: 0
อันดับ 1 ช่วง: 0
ผู้สนับสนุนหลัก: Huya
เว็บไซต์: เว็บไซต์ทางการ
เฉิงตู ฮันเตอส์ (จีนตัวย่อ: 成都猎人; จีนตัวเต็ม: 成都獵人; พินอิน: Chéngdū Lièrén เฉิงตู เลี่ยเหริน อังกฤษ: Chengdu Hunters) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่เมืองเฉิงตู มณฑลเสฉวน ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก บริหารงานโดย Huya ซึ่งทีมฮันเตอส์จะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม

วันที่ 7 กันยายน 2561 แอคติเวชันบลิซซาร์ดได้ประกาศว่า Huya ได้ทำการซื้อการขยายฐานทีมในเมืองเฉิงตูสำหรับโอเวอร์วอตช์ลีกฤดูกาลที่สอง ต่อมาในวันที่ 11 พฤศจิกายน ทางทีมได้เผยชื่อทีมในนาม เฉิงตู ฮันเตอส์ โดยจะมี Huya และ อาร์เอ็นจีอีสปอร์สเป็นผู้ดำเนินการ
อัตลักษณ์ทีม

วันที่ 11 พฤศจิกายน 2561 ทีมเฉิงตู ฮันเตอส์ถูกเปิดตัวอย่างเป็นทางการ โดยชื่อทีมนั้นหมายถึงความกล้าหาญและความมุ่งมั่น โดยมีตราสัญลักษณ์เป็นรูปแพนด้ายักษ์สีดำและทอง โดยแพนด้ายักษ์เป็นสัญลักษณ์ของความสงบและความแข็งแกร่ง และสีที่ใช้แสดงถึงความแข็งแรง กระฉับกระเฉง และความแน่วแน่ มั่นคง หนักแน่น
ฤดูกาล

| ฤดูกาล | เล่น | ชนะ | แพ้ | %ชนะ | อันดับ (ดีวิชัน) | อันดับ (ลีก) | เพลย์ออฟสเตจ 1 | เพลย์ออฟสเตจ 2 | เพลย์ออฟสเตจ 3 | เพลย์ออฟฤดูกาล | เงินรางวัล |
| --- | --- | --- | --- | --- | --- | --- | --- | --- | --- | --- | --- |
| 2019 | 9 | 5 | 4 | .500 | ที่ 5th | ที่ 10th | ไม่ผ่านการคัด | TBD | TBD | TBD | – |
ทะเบียนรายชื่อ > บัญชีผู้เล่นปัจจุบัน

| No> .ทำความเสียหาย | ชื่อวงการ> ทำความเสียหาย | ชื่อ> ทำความเสียหาย | สัญชาติ> ทำความเสียหาย | วันเกิด (อายุ)> ทำความเสียหาย | ทีมก่อนหน้า> ทำความเสียหาย |
| --- | --- | --- | --- | --- | --- |
| 24 | JinMu | อี้หู่ (易虎) |  จีน | 22 พฤษภาคม พ.ศ. 2542 (25 ปี) | Big Time Regal Gaming |
| 74 | Baconjack | หลัว จื่อเหิง (羅子恆) |  จีนไทเป | 27 กุมภาพันธ์ พ.ศ. 2541 (26 ปี) | Flash Wolves |
| 88 | YangXiaoLong | จาง จื่อห่าว (章智浩) |  จีน | 12 มีนาคม พ.ศ. 2540 (27 ปี) | Miraculous Youngster |
แท็งก์
| 3 | Elsa | หลัว เหวินเจี๋ย (罗文杰) |  จีน | 21 มิถุนายน พ.ศ. 2543 (24 ปี) | LinGan e-Sports |
| 5 | Ameng | ติง เหมิงหัน (丁蒙涵) |  จีน | 17 สิงหาคม พ.ศ. 2539 (28 ปี) | Big Time Regal Gaming |
| 64 | LateYoung | หม่า เทียนปิน (马添彬) |  จีน | 05 กรกฎาคม พ.ศ. 2542 (25 ปี) | ทีมซีซี |
| 99 | jiqiren | เหวย เยี่ยนซ่ง (韦炎宋) |  จีน | 13 มิถุนายน พ.ศ. 2541 (26 ปี) | ทีมซีซี |
สนับสนุน
| 7 | Kyo | ค่ง ชุนถิง (孔春亭) |  จีน | 11 ธันวาคม พ.ศ. 2541 (26 ปี) | ทีมซีซี |
| 29 | Yveltal | หลี่ เชียนเหย่า (李先曜) |  จีน | 29 กันยายน พ.ศ. 2543 (24 ปี) | LinGan e-Sports |
| 77 | GARRY | กว่าน ลี่ (管力) |  จีน | 05 ตุลาคม พ.ศ. 2537 (30 ปี) | Lucky Future |
ทะเบียนรายชื่อ > ทำเนียบหัวหน้าผู้ฝึกสอน

| ชื่อวงการ | ชื่อจริง | ดำรงตำแหน่ง | พ้นจากตำแหน่ง | ระยะเวลา | อ้างอิง |
| --- | --- | --- | --- | --- | --- |
| Rui | หวาง ชิงรุ่ย (王星睿) | 26 พฤศจิกายน 2561 | ยังอยู่ในตำแหน่ง |  |  |
เฉียด…ชะตาสยอง

| เฉียด…ชะตาสยอง |
| --- | --- |

กำกับ: เอ็ม. ไนท์ ชยามาลาน
เขียนบท: เอ็ม. ไนท์ ชยามาลาน
อำนวยการสร้าง: แบร์รี่ เมนเดล แซม เมอร์เซอร์ เอ็ม. ไนท์ ชยามาลาน
นักแสดงนำ: บรูซ วิลลิส ซามูเอล แอล. แจ็กสัน โรบิน ไรท์ เพนน์ สเปนเซอร์ ทรีท คลาร์ก ชาร์ลีน วู้ดดาร์ค
ตัดต่อ: ดีแลน ทิเชนนอร์
ดนตรีประกอบ: เจมส์ นิวตัน โฮเวิร์ด
ผู้จัดจำหน่าย: ทัชสโตน พิคเจอร์ส์
วันฉาย:  22 พฤศจิกายน ค.ศ. 2000  29 ธันวาคม ค.ศ. 2000
ความยาว: 107 นาที
ภาษา: อังกฤษ
ทุนสร้าง: 75 ล้านดอลลาร์สหรัฐ
ทำเงิน: 248,118,121 ดอลลาร์สหรัฐ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
เฉียด...ชะตาสยอง (อังกฤษ: Unbreakable) เป็นภาพยนตร์แนวทริลเลอร์ซูเปอร์ฮีโรจากประเทศสหรัฐอเมริกา ออกฉายเมื่อ ค.ศ. 2000 เป็นผลงานการเขียนบท, กำกับ, และอำนวยการสร้าง ของ เอ็ม. ไนท์ ชยามาลาน นำแสดงโดย บรูซ วิลลิส และ แซมูเอล แอล. แจ็กสัน ร่วมกับ Robin Wright และ Spencer Treat Clark เป็นภาพยนตร์ลำดับแรกสุดในภาพยนตร์ชุด Unbreakable ภาพยนตร์เรื่องนี้เล่าเรื่องของ รปภ ชื่อว่า David Dunn ซึ่งรอดชีวิตจากเหตุการณ์รถไฟตกรางครั้งใหญ่อย่างเป็นปาฏิหาริย์ หลังจากนั้นก็ค่อยๆ ค้นพบว่าตัวเองมีพลังพิเศษ ด้วยความช่วยเหลือของ Eliajh Price เจ้าของแกลเลอรี่ศิลปะจากหนังสือการ์ตูนซึ่งมีร่างกายพิการ ซึ่งระหว่างนั้น Dunn ก็ต้องเผชิญกับปัญหาชีวิต ปัญหาครอบครัว การมีพลังพิเศษ และการครอบงำจาก Price
ชยามาลานทำโครงสร้างการเล่าเรื่องในภาพยนตร์เรื่องนี้ให้เหมือนกันกับโครงสร้างของการเล่าเรื่องแบบสามองก์ซึ่งใช้กันทั่วไปในวงการหนังสือการ์ตูน หลังจากแต่งเรื่องราวต้นกำเนิดได้แล้วชยามาลานก็ได้เขียนบทภาพยนตร์เรื่องนี้ขึ้นตั้งแต่ก่อนนำเสนอนายทุน โดยจินตนาการถึง Bruce Willis และ Samuel L. Jackson รับบทตัวละครไว้ตั้งแต่แรกเริ่ม การถ่ายทำมีขึ้นตั้งแต่ เมษายน จนถึง กรกฎาคม ค.ศ. 2000
เฉียด...ชะตาสยองออกฉายครั้งแรกเมื่อ 22 กันยายน ค.ศ. 2000 และได้รับคำชื่นชมจากนักวิจารณ์ โดยส่วนใหญ่ชื่นชมในด้านความสวยงามของภาพ การแสดง และดนตรีประกอบซึ่งประพันธ์โดย James Newton Howard ในเวลาต่อมาเริ่มมีการรวมตัวของกลุ่มผู้ชื่นชอบภาพยนตร์เรื่องนี้ หลายคนถือว่าภาพยนตร์เรื่องนี้เป็นการแหกขนบของภาพยนตร์ซูเปอร์ฮีโร่ เป็นภาพยนตร์ที่ดีที่สุดของชยามาลาน และบ้างก็ว่าเป็นภาพยนตร์ซูเปอร์ฮีโร่ที่ดีที่สุดเรื่องหนึ่ง นิตยสาร Time ได้จัดลำดับภาพยนตร์เรื่องนี้ไว้อยู่ในอันดับที่ 4 จากรายการสิบอันดับของภาพยนตร์ซูเปอร์ฮีโร่ยอดเยี่ยมตลอดกาล (บทความตีพิมพ์เมื่อ ค.ศ. 2011)
"ภาคต่อ" ของเรื่องนี้คือ สปลิท จิตหลุดโลก ออกฉายเมื่อ ค.ศ. 2017 เป็นเรื่องราวของตัวละครที่มีพลังพิเศษคนใหม่ และมี Bruce Willis มารับบทเป็น David Dunn ซึ่งมีบทบาทเล็กน้อยในเรื่อง ภาพยนตร์เรื่องนี้ประสบความสำเร็จทั้งด้านรายได้และคำวิจารณ์ ชยามาลานจึงเริ่มงานสร้างภาพยนตร์ลำดับที่ 3 ทันที โดยได้ชื่อว่า Glass และมีกำหนดออกฉาย 18 มกราคม ค.ศ. 2019 กลายเป็นภาพยนตร์ไตรภาคที่มีคนตั้งชื่อให้ว่า "ไตรภาครถไฟสายตะวันออก 177" (รถไฟที่ David Dunn นั่งมาแล้วเกิดตกราง)
ตัวละคร

บรูซ วิลลิส รับบท เดวิด ดันน์/เดอะ โอเวอร์เซีย
รปภ.ซึ่งเป็นหนึ่งในผู้รอดชีวิตเพียงหนึ่งเดียวในเหตุการณ์รถไฟสายตะวันออก 177 ชนกันพอถึงโรงพยาบาลก็พบว่าเดวิดไม่มีรอยขีดข่วนหรือบาดแผลอะไรเลยด้วยซํ้าต่อมาเดวิดได้รับจดหมายถามว่าทั้งชีวิตคุณเคยป่วยมั้ย? เดวิดเริ่มเอะใจขึ้นมาไปถามที่ทำงานว่าตัวเองเคยลาป่วยกี่ครั้ง คำตอบคือไม่เคย เดวิดกลับมาถามภรรยาอีกครั้งเพื่อความแน่ใจ เดวิดไปหาอีไลจาห์ อีไลจาห์อธิบายว่าตัวเองเป็นคนเปราะบางที่สุดก็ต้องมีคนที่ตรงกันข้ามอย่างเดวิด เหมือนฮีโร่ในการ์ตูนที่มีพลังพิเศษเหนือมนุษย์ ที่ทำงานเดวิดเหมือนมีเซนส์สามารถเดาได้ว่าใครพกอาวุธที่บ้านเดวิดสามารถยกเวทได้มากกว่าคนปกติทำให้โจเซฟ(ลูกชายของเดวิด)คิดว่าตัวเองอาจมีเลือดพ่อเลยเกิดอยากเป็นฮีโรบ้างจนต้องถูกเรียกพบผู้ปกครอง เดวิดเจอคนที่เคยเป็นพยาบาลสมัยเดวิดยังเด็กที่โรงเรียนของโจเซฟ ตอนนั้นเดวิดจมน้ำในสระแต่ไม่ตาย อีไลจาห์อธิบายว่าทุกคนมีจุดอ่อน น้ำก็คือจุดอ่อนของเดวิด ภรรยาของเดวิดเป็นคนทำกายภาพให้อีไลจาห์ ถูกถามเรื่องที่เดวิดเลิกเล่นฟุตบอลเพราะตอนนั้นเกิดอุบัติเหตุรถคว่ำ แล้วทั้งคู่ก็แต่งงานกัน จริงๆแล้วตอนนั้นเดวิดไม่ได้เป็นอะไรเลย เดวิดยังช่วยชีวิตภรรยาด้วยพลังของซูเปอร์ฮีโรด้วยซ้ำ เดวิดเห็นภาพคนร้ายจับตัวเด็กขังไว้ในบ้าน เดวิดตามชายคนนั้นไปจนช่วยเด็กไว้ได้ วันต่อมามีข่าวลงหนังสือพิมพ์ว่ามีฮีโรสวมเสื้อคลุมมีฮูด(ตามที่เหยื่อเห็น)ช่วยชีวิตเด็กสองคน เดวิดให้ลูกชายดูข่าวพร้อมกับบอกว่าอย่าบอกใคร เดวิดมาหาอีไลจาห์อีกครั้ง อีไลจาห์ขอจับมือ เดวิดแฟลชเห็นภาพเหตุการณ์ตั้งแต่เครื่องบินตก ไฟไหม้โรงแรมรวมทั้งที่รถไฟตกรางเป็นฝีมืออีไลจาห์ล้วนๆ เพียงเพื่อที่จะหาข้อพิสูจน์ให้กับทฤษฎีของตัวเองที่ว่าถ้าในโลกมีคนที่เปราะบางที่สุดก็ต้องมีคนที่แข็งแรงที่สุด และเดวิดก็โทรเรียกตํารวจส่งเอไลจาห์เข้าโรงพยาบาลโรคจิตเวช
ซามูเอล แอล. แจ็กสัน  รับบท เอไลจาห์ พรซ์ / มิสเตอร์กลาส
ลูกชายของคุณนายไพรซ์ที่มีโรคประจําตัวก็คือ กระดูกหักโดยทั้งชีวิตเอไลจาห์กระดูกหักทั้งชีวิตมาแล้วหลายครั้งโดยเอไลจาห์คือคนส่งจดหมายไปให้เดวิดจนเดวิดมาหาตนอีไลจาห์อธิบายว่าตัวเองเป็นคนเปราะบางที่สุดก็ต้องมีคนที่ตรงกันข้ามอย่างเดวิด เหมือนฮีโรในการ์ตูนที่มีพลังพิเศษเหนือมนุษย์ อีไลจาห์ตามชายคนนั้นไปแต่อีไลจาห์ตกบันไดซะก่อนแน่นอนกระดูกหักหลายท่อนตามเคย สิ่งสุดท้าย(ก่อนสลบ)ที่อีไลจาห์เห็นคือชายคนนั้นมีปืน นั่นแปลว่าเดวิดมีความสามารถพิเศษจริงๆภรรยาของเดวิดเป็นคนทำกายภาพให้อีไลจาห์ ถูกถามเรื่องที่เดวิดเลิกเล่นฟุตบอลเพราะตอนนั้นเกิดอุบัติเหตุรถคว่ำ  เดวิดมาหาอีไลจาห์อีกครั้ง อีไลจาห์ขอจับมือ เดวิดแฟลชเห็นภาพหุการณ์ตั้งแต่เครื่องบินตก ไฟไหม้โรงแรมรวมทั้งที่รถไฟตกรางเป็นฝีมืออีไลจาห์ล้วนๆ เพียงเพื่อที่จะหาข้อพิสูจน์ให้กับทฤษฎีของตัวเองที่ว่าถ้าในโลกมีคนที่เปราะบางที่สุดก็ต้องมีคนที่แข็งแรงที่สุด โดยตนนั้นถูกส่งเข้าโรงพยาบาลโรคจิตเวช
เรื่องย่อ

มีอุบัติเหตุครั้งใหญ่เกิดขึ้น เมื่อรถไฟใต้ดินเกิดชนกันขึ้นในเมืองฟิลาเดลเฟีย มีผู้บาดเจ็บและเสียชีวิตมากมายรวมถึงพ่อของเควิน เวนเดล คลัมบ์หรืออสูรเป็นหนึ่งในนั้นด้วย (เหตุการณ์ถูกเล่าในหนังเรื่อง คนเหนือมนุษย์ ) แต่ เดวิด ดันน์ (บรูซ วิลลิส) รปภ.เพียงคนเดียวเท่านั้นที่รอดชีวิตมาได้และไม่มีแม้แต่รอยขีดข่วน ทำให้ เอไลจาห์ ไพรซ์ (ซามูเอล แอล. แจ็กสัน) ชายแปลกหน้าผู้ลึกลับสงสัยว่า มันเกิดขึ้นได้อย่างไร จากนั้นชีวิตของเดวิดและโจเซฟ (สเปนเซอร์ ทรีท คลาร์ก) ลูกชายของเขาก็ถูกคุกคาม แม้กระทั่งถูกเข้าใจว่าเป็นคนพยายามลอบวางระเบิดสนามกีฬา ในตอนจบได้เผยว่า เอไลจาห์เป็นคนทำให้เกิดเหตุการณ์ทั้งหมด ภายหลังเดวิดได้แจ้งจับ เอไลจาห์ เข้าโรงพยาบาลโรคจิตแห่งหนึ่ง
เบื้องหลังและคำวิจารณ์

Unbreakable เป็นผลงานการกำกับภาพยนตร์ใหญ่เป็นเรื่องที่ 2 ในชีวิตของ เอ็ม. ไนท์ ชยามาลาน ผู้กำกับหนุ่มเชื้อสายอินเดียที่มีชื่อมาจาก The Sixth Sense ซึ่งเป็นผลงานก่อนหน้านั้นที่ประสบความสำเร็จอย่างมากทั้งรายได้และเสียงวิจารณ์ จนกระทั่งมีชื่อเข้าชิงรางวัลออสการ์ถึง 6 รางวัลด้วยกัน หลายคนจึงรอคอยผลงานเรื่องต่อไปของชยามาลาน
แต่เมื่อภาพยนตร์เข้าฉาย ปรากฏว่าชยามาลานพยายามที่จะดำเนินเรื่องราวด้วยวิธีการตามแบบ The Sixth Sense ที่แม้แต่ให้นักแสดงคนเดิม คือ บรูซ วิลลิส รับบทนำและมีตัวละครเด็กผู้ชาย อย่าง โจเซฟ คล้ายกับ โคล เซียร์ ใน The Sixth Sense  แต่ Unbreakable ทำได้น่าเบื่อและไม่น่าติดตามเท่า อีกทั้งการหักมุมตอนท้ายเรื่องก็ไม่มีอะไรน่าแปลกใจเท่าที่ควร  ทำให้เสียงวิจารณ์ออกมาในลักษณะที่ไม่ค่อยดีเท่าไหร่ โดยบรูซ วิลลิส มีบทรับเชิญท้ายเครดิตของหนังเรื่อง split และ glass จะเป็นการมาเจอกันอีกครั้งของ บรูซ วิลลิส และ ซามูเอล แอล แจ็กสัน และ เจมส์ แม็คอวอย มาร่วมกันแสดงด้วยกัน
ดูเพิ่ม

Unbreakable ที่อินเทอร์เน็ตมูวีเดตาเบส
Unbreakable - M. Night Shyamalan Online
M. Night Fans - Unbreakable
Movie Mythology on Unbreakable
| ด ค กผลงานโดยเอ็ม>  ไนท์ ชยามาลาน |
| --- | --- | --- |
 ผลงานภาพยนตร์  รางวัลและการเข้าชิง 
| เขียนบทและ กำกับภาพยนตร์ |  Praying with Anger (1992)  Wide Awake (1998)  The Sixth Sense (1999)  Unbreakable (2000)  Signs (2002)  The Village (2004)  Lady in the Water (2006)  The Happening (2008)  The Last Airbender (2010)  After Earth (2013)  The Visit (2015)  Split (2016)  Glass (2019)  Old (2021)  Knock at the Cabin (2023)  Trap (2024)  |  |
| บทภาพยนตร์ |  Stuart Little (1999)  Devil (2010)  |  |
| ผลงานโทรทัศน์ |  Wayward Pines (2015–2016)  Servant (2019–2023)  |  |
| บทความที่เกี่ยวข้อง |  She's All That (1999)  The Watchers (2024)  Caddo Lake (TBA)  ภาพยนตร์ไตรภาค Eastrail 177  Blinding Edge Pictures  |  |
เฒ่าผจญทะเล

| --- | --- |

ผู้ประพันธ์: เออร์เนสต์ เฮมิงเวย์
ประเทศ: สหรัฐอเมริกา
ภาษา: อังกฤษ
ชุด: none
ประเภท: โศกนาฏกรรม, นวนิยายขนาดสั้น
สำนักพิมพ์: ชาร์ลส์สคริบเนอร์สัน
วันที่พิมพ์: 1952
ชนิดสื่อ: จัดพิมพ์ในรูปของปกแข็งและปกอ่อน
หน้า: 127 หน้า
ISBN: 978-0-684-80122-3
OCLC: 33134129
เลขทศนิยมดิวอี: 813/.52 20
LC Class: PS3515.E37 O4 1995
เรื่องก่อนหน้า: อะครอสเดอะริเวอร์แอนด์อินทูเดอะทรีส์ 
เรื่องถัดไป: อะมูฟเอเบิลเฟียสท์ 
เฒ่าผจญทะเล (อังกฤษ: The Old Man and the Sea) เป็นผลงานวรรณกรรมที่มีชื่อเสียงของเออร์เนสต์ เฮมิงเวย์ ผู้ได้รับรางวัลโนเบลสาขาวรรณกรรม โดยเขียนที่ประเทศคิวบาในปีค.ศ.1951 และได้รับการจัดพิมพ์ครั้งแรกในปีค.ศ.1952 ซึ่งเป็นหนึ่งในผลงานที่มีชื่อเสียงที่สุดของเฮมิงเวย์ เนื้อหาว่าด้วยเรื่องของชายชราคนหนึ่งผู้ออกหาปลาในประเทศคิวบา
เนื้อเรื่องย่อ

เป็นเรื่องราวของประมงชราคนหนึ่งซึ่งมีชื่อว่า "ซานติเอโก" ที่ได้ออกไปหาปลาแต่ก็ไม่สามารถจับปลามาได้ในช่วง 84 วันที่ผ่านมา เขามีเพื่อนต่างวัยเป็นเด็กชายคนหนึ่งชื่อ "มาโนลิน" ที่เสนอตัวช่วยหาปลา แต่เมื่อเวลาผ่านไปก็ยังไม่สามารถจับปลาได้อยู่ดี ภายหลังจากนั้น พ่อแม่ของมาโนลินให้ลูกของตนไปหางานอื่นทำแทน เมื่อมาโนลินกลับมาขอช่วยงานซานติเอโกอีกครั้งก็ถูกปฏิเสธก่อนที่จะได้รับการยินยอมครั้งหนึ่ง แต่ในครั้งสุดท้าย ซานติเอโกขอพิสูจน์ตนเองด้วยการออกหาปลาตามลำพัง ในเบื้องต้นเขาจับได้แต่ปลาตัวเล็ก ทว่าในที่สุดเขาก็ได้พบกับ ปลามาร์ลิน (ปลากระโทงแทง) ขนาดยักษ์และมีความฉลาดเป็นพิเศษ เมื่อปลาติดเบ็ดแล้ว ปลากลับเป็นฝ่ายลากเรือไปเสียเอง ทำให้ซานติเอโกเริ่มนึกถึงมาโนลิน เขาอยากให้เด็กชายคนนี้มาช่วยเขาจับปลา
ซานติเอโกสู้กับปลายักษ์ตัวนี้ข้ามคืนถึงสามวัน และในเช้าวันที่สามนี้เอง ซานติเอโกตัดสินใจออกแรงเฮือกสุดท้ายโดยใช้ฉมวกปักเข้าที่กลางหลังของมัน ก่อนที่ปลายักษ์ตัวนี้จะสิ้นลม ซานติเอโกนำปลายักษ์ตัวนี้มาผูกไว้ที่ข้างเรือ แต่กลิ่นคาวเลือดของปลาทำให้ฝูงปลาฉลามเข้ามารายล้อม ซานติเอโกพยายามสู้กับพวกมัน แต่ก็ไม่สามารถเอาชนะได้ เนื่องจากพวกมันมีมากเกินไป ซานติเอโกกลับมาพร้อมกับซากปลามาร์ลินที่เหลือแต่กระดูก ชาวบ้านที่มาพบเห็นถึงกับตกตะลึง เป็นอันว่าเขากลับมามือเปล่า ก่อนที่ซานติเอโกจะกลับเข้าไปนอนที่บ้านของตน นั่นเป็นเหตุการณ์ทั้งหมดที่เขาได้รับชัยชนะ พร้อมกับความพ่ายแพ้ที่เกิดขึ้นพร้อมกัน
สื่อสัญลักษณ์ของตัวละคร

แม้ว่าแฮมิงเวย์จะกล่าวว่าเรื่องที่เขาสร้างสรรค์ขึ้นมาจะมิได้ต้องการสื่อถึงแง่คิดใด ๆ ก็ตาม แต่หลายคนที่ได้อ่านเรื่องนี้ต่างรู้สึกว่าแฮมิงเวย์ได้นำเสนอเรื่องราวที่เน้นถึงการมีจิตใจเป็นนักสู้ เพื่อชัยชนะและเพื่อความภาคภูมิใจในตนเอง และเป็นธรรมดาที่ชัยชนะนั้น อาจมาพร้อมกับความว่างเปล่าในบางช่วงของชีวิต
รางวัลกับการเสนอผลงานเข้าประกวด

"เฒ่าผจญทะเล" เป็นผลงานที่ส่งผลให้แฮมิงเวย์ได้รับรางวัลต่าง ๆ มากมาย ไม่ว่าจะเป็นรางวัลพูลิตเซอร์ สำหรับผลงานด้านบันเทิงคดีที่ได้รับในปี ค.ศ.1953 และเขายังได้รับเหรียญรางวัล อะวอร์ดออฟเมอร์ริท สำหรับผลงานบันเทิงคดีจากสถาบัน อเมริกันอะคาเดมี่ออฟอาร์ทแอนด์เลทเทอร์ ในปีเดียวกันนี้ด้วย ก่อนที่เขาจะได้รับรางวัลโนเบลสาขาวรรณกรรมในปีต่อมา
หนังสืออ่านเพิ่มเติม

Young, Philip (1952). Ernest Hemingway. New York: Holt, Rinehart & Winston. ISBN 0-8166-0191-7.
Jobes, Katharine T. (1968). Twentieth Century Interpretations of The Old Man and the Sea. Englewood Cliffs, NJ: Prentice Hall. ISBN 0-13-633917-4.
"Michael Palin's Hemingway Adventure: Cuba". PBS. สืบค้นเมื่อ 21 มกราคม 2006.
Ernest Hemingway; Ivan Kashkin (1959).  Эрнест Хемингуэй; [sostavlenie, kommentarii i redaktirovanie perevodov Ivana Kashkina]. Избранные произведения в двух томах [Selected works in two volumes]. Moskva: Государственное изд-во художественной литературы. OCLC 636460518.
แหล่งข้อมูลอื่น

Photos of the first edition of The Old Man and the Sea, PPrize First Edition Guide, 2006
"The Old Man and the Sea" เก็บถาวร 2010-07-21 ที่ เวย์แบ็กแมชชีน, Shmoop University, study guide, themes, quotes, multimedia, teacher resources
"The Old Man and the Sea", LIFE magazine, คลังข้อมูลเก่าเก็บจากแหล่งเดิม (slide show)เมื่อ 7 พฤษภาคม 2010
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ออสเตรเลีย  โครเอเชีย 
อื่น ๆ:  มิวสิกเบรนซ์ กลุ่มการวางจำหน่าย  มิวสิกเบรนซ์ ผลงาน 2  3  IdRef
เธโอฟีลัส

บุคคลในคัมภีร์ไบเบิล
เธโอฟีลัส (อังกฤษ: Theophilus, /θiˈɒfɪləs/) เป็นชื่อหรือตำแหน่งกิตติมศักดิ์ของบุคคลที่พระวรสารนักบุญลูกาและกิจการของอัครทูตระบุถึง (ลูกา 1:3, กิจการ 1:1) เชื่อกันว่างานเขียนทั้งสองเขียนโดยผู้เขียนคนเดียวกัน และมักมีการให้ความเห็นว่าหนังสือสองเล่มนี้เดิมเป็นหนังสือที่รวมเป็นเล่มเดียวกันมาก่อน หนังสือทั้งสองเล่มเขียนด้วยภาษากรีกคอยนี และชื่อ θεόφιλος ("Theophilos") ที่ปรากฏในทั้งสองเล่มมีความหมายว่า สหายของพระเจ้า หรือ เป็นที่รักของพระเจ้า หรือ รักพระเจ้า ในภาษากรีก ตัวตนที่แท้จริงของเธโอฟีลัสไม่เป็นที่ทราบแน่ชัด โดยมีการคาดคะเนและธรรมเนียมหลายประการเกี่ยวกับตัวตนของเธโอฟีลัส ในภาษาอังกฤษยังมีการสะกดชื่อของเธโอฟีลัสว่า "Theophilos" ซึ่งก็เป็นทั้งชื่อทั่วไปและชื่อตำแหน่งกิตติมศักดิ์ในหมู่ชาวโรมันและชาวยิวผู้มีความรู้ด้านวิชาการในยุคนั้น ช่วงชีวิตของเธโอฟีลัสอยู่ร่วมสมัยกับงานเขียนของลูกาและผู้เขียนกิจการของอัครทูต
แหล่งข้อมูลอื่น

"Theophilos.".  Strong's Greek Dictionary.
Herbermann, Charles, บ.ก. (1913). "Gospel of Saint Luke" . สารานุกรมคาทอลิก. New York: Robert Appleton Company.
Herbermann, Charles, บ.ก. (1913). "Acts of the Apostles" . สารานุกรมคาทอลิก. New York: Robert Appleton Company.
| ด ค กกิจการของอัครทูต |
| --- | --- |
บทในคัมภีร์ไบเบิล  (พันธสัญญาใหม่):  กิจการ 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28 
เหตุการณ์:  พระเยซูเสด็จขึ้นสู่สวรรค์  เพนเทคอสต์  การกลับใจของเปาโล  นิมิตของเปโตร  การปลดปล่อยเปโตร  การประชุมในกรุงเยรูซาเล็ม  การเทศนาที่อาเรโอปากัส  การเผาตำราที่เอเฟซัส 
บุคคล:  กัลลิโอ  กามาลิเอล  ขันทีชาวเอธิโอป  คลาวดิอัสลีเซียส  โครเนลิอัส  เจ็ดสังฆานุกร  ซีโมนเปโตร  ซีโมนผู้วิเศษ  ดรูสิลลา  ดามาริส  ดิโอนิสิอัส  เดเมตริอัส  โดรคัส  โตรฟีมัส  ทิตัส  ทิโมธี  ทีคิกัส  เทอร์ทูลลัส  เธโอฟีลัส  ธุดาส  นิคาโนร์  นิโคเลาส์  บลัสทัส  บารนาบัส  เบอร์นิส  ปริสสิลลา  ปอรสิอัสเฟสทัส  ปารเมนัส  ปูบลิอัส  เปาโล  โปรโครัส  พระเยซู  ฟีลิป  เฟลิกส์  มนาสัน  มัทธีอัส  มานาเอน  มารีย์มารดาของยอห์นมาระโก  ยอห์นมาระโก ลูกพี่ลูกน้องของบารนาบัส  ยากอบผู้ชอบธรรม  ยาโสน  ยุทิกัส  ยูดาสชาวกาลิลี  ยูดาสบารซับบาส  โยเซฟบารซับบาส  โรดา  ลิเดีย  ลูกา  ลูสิอัส  สเทเฟน  สัปฟีรา  สิเมโอนนิเกอร์  สิลาส  เส-วา  เสอร์จีอัส เปาลุส  โสปาเทอร์  โสสเธเนส  อปอลโล  อากาบัส  อาควิลลา  อานาเนียชาวดามัสกัส  อานาเนียชาวยูเดีย  อานาเนียมหาปุโรหิต  อาริสทารคัส  เอลีมาส  ไอเนอัส  เฮโรดอากริปปา  เฮโรดอากริปปาที่ 2 
วลี:  คริสเตียน  ธรรมศาลาของทาสอิสระ 
เกี่ยวข้อง:  ยุคอัครทูต  กิจการของอัครทูต (ประเภท)  ลูกา–กิจการ ผู้เขียน  ลูกาผู้นิพนธ์พระวรสาร  ความน่าเชื่อถือทางประวัติศาสตร์  พระวิญญาณบริสุทธิ์ในกิจการของอัครทูต  Textual variants  หลักการของกามาลิเอล 
สำเนาต้นฉบับ:  พาไพรัส 8  29  33  38  45  48  50  53  56  57  74  91  112  127  ฉบับลอด  Codex Mutinensis  อันเชียล 095  096  097  0120  0140  0165  0175  0189  0236  0244  0294  0304  Gršković's fragment  Mihanović's fragment 
ในวัฒนธรรมประชานิยม:  A.D. (1985 miniseries)  The Visual Bible: Acts (1994 film)